Alkuvuodesta 1940 alus siirrettiin sisaraluksensa "HMS Penelopen" kanssa Kotilaivastoon, missä alukset muodostivat 2. risteilijäviirikön muiden Arethusa-luokan alusten kanssa. Alus osallistui Norjan taisteluihin, mutta se liitettiin 8. toukokuuta Noren ryhmään, jonka mukana alus tuki Calaisissa olevien maavoimien taistelua ja avusti joukkojen evakuoinnissa Ranskasta.